SA se grootste musieksterre verklap | SARIE
SA se grootste musieksterre verklap	deur SARIE.com-span
MAAR HET JY GEWEET…
LIANIE MAY (foto bo)
Die enigste Afrikaanse sangeres met ’n SAMA vir die
CD-topverkoper van die jaar oor alle genres heen.
* Lianie se jongste CD, Lank lewe die liefde, en haar duet-CD saam met Jay, Bonnie en Clyde, het albei al platinumstatus (verkope van 40 000) verbygesteek. * Wat jy nie van Lianie geweet het nie: “Ek is ’n people pleaser. Dis nie altyd ’n goeie ding nie, want mense kan my maklik misbruik. Ek is ook ’n perfeksionis.”
JAY (foto bo)
Van smeulende boyband-lid tot suksesvolle solo-kunstenaar.
* Sy grootste treffer, “Melanie”, en die gelyknamige album het hom twee Huisgenoot-Tempo-toekennings asook twee SAMA-benoemings besorg.
* Hy gebruik net sy eie mikrofoon vir vertonings en kan eenvoudig nie optree sonder sy gunsteling-gordel en sy blikkie Zam-Buk-salf nie!
Immer omstrede supervermaakkunstenaar en lewende legende.
* 70 000 mense het na die musiekblyspel oor sy lewe, Dis hoe dit was, gaan kyk, 41 000 mense volg hom op Twitter, en hy het al meer as 23 000 twiets die wêreld ingestuur.
* Sy agter-oupagrootjie was genl. Louis Botha, Suid-Afrika se eerste eerste minister.
Dié grootste en gewildste Afrikaanse sangeres (meer as
2 miljoen CD- en DVD-verkope).
* Juanita het op haar toere al meer as 1,3 miljoen kilometer per motor afgelê en meer as 210 000 liter petrol daarvoor gebruik!
* Sy verklap: “Ek kan op my eie ’n groot regina-pizza met peri-peri-sous in net 10 minute opeet!”
Die supersexy pop-ikoon – en dit byna oornag.
* Haar debuutalbum, Jakkals trou met wolf se vrou, het platinumstatus behaal (meer as 40 000 verkoop).
* Sy het nou eers, op 26, begin kos kook.
Die volle popster-pakket: van sy pragtige seunsgesig tot sy sang- en skryftalent.
* Hy het 10 musiektoekennings tussen April 2010 en Februarie 2011 gekry.
* Sy jongste album, Net vir jou, het dubbelplatinumstatus behaal!
Hy vul ’n marksegment wat niemand anders nog kon nie – tussen kabaret en kommersiële popmusiek.
* “Sally Williams Nougat” is in die nuwe FAK-sangbundel.
* Sy gedig “Onsekerheid” is in die nuwe Groot Verseboek. Vier van sy liedjies is in die fliek Semi-Soet te hoor.
Hy’t nie-kommersiële musiek gewild gemaak.
* Hy het die hoogste gemiddelde verkope per CD in die Afrikaanse musiekbedryf: 140 000 per album.
* Theuns bestuur áltyd op toer.
* Liriek wat die meeste oor hom verklap: “Al ’n duisend keer hierdie pad gevat / Vir ’n appel en ’n ei deur my hart gestap / Vir die liefde van die saak” (uit “Tjailatyd”).
Die gewildste klassieke tenoor.
* Hy het al opgetree in Oostenryk, Duitsland, Engeland, Hongkong, China en verskeie Afrika-lande.
* Bekende operas waarin hy al te sien was, is Die Towerfluit, Madama Butterfly, Carmen en La traviata.
* Hy raak saans aan die slaap met Rammstein.
Een van die beste, veelsydigste vrouestemme in die land.
* Gunsteling-kos: “As ek elke maaltyd soesji kon eet, sou ek.”
* In gr. 2 het sy vir die destydse TRUK in die kinderkoor in die opera La bohème gesing.
Hy kombineer toneelspel-vaardighede, humor en musiektalent om iets unieks te skep.
* ’n Verstommende
120 000 CD’s is van sy album Halley se komeet verkoop!
* Sy gunsteling-liriek: “Soos ’n kindjie na ’n Kinderbybel-prentjie kyk / Wil ek vir oulaas weer die stofreën op die grondpad ruik” (uit die liedjie “Halley se komeet”). “Ek dink enige plaaskind wat stad toe trek, hunker altyd na die plaas. Ek was nog die gelukkigste op plekke waar ek ver kon sien.”
Gospel-kunstenaar wat die kommersiële mark oorrompel het.
* Riana was in 2000 die wenner van die ATKV se sangkompetisie Crescendo.
* Sy het verlede jaar in die fliek Saak van geloof teenoor Robbie gespeel.
* Sy en Robbie het in ’n stadium uitgegaan, maar is nie meer saam nie. Hulle praat egter net met lof van mekaar.
Die man met ’n oor vir ’n treffer-dansliedjie.
* Arno het in 2007 die Suid-Afrikaanse volkslied by die opening van die Drienasies-rugbyreeks gesing.
* Snaakse gewoonte: “Wanneer ek toer, maak ek altyd belaglike reëls op. Oortreders word gestraf en moet ’n Jägermeister drink.”
Hy pak politieke sake en kultuurkwessies in sy liedjies.
* Hy het al op die voorblad van die New York Times verskyn ná die opskudding wat “De la Rey” in Suid-Afrika veroorsaak het.
* Die liriek wat die meeste oor hom sê: “Oor die kalm varswaters skreeu ek vir my maters, hier’t ’n ding gebyt wat my heup verstuit.”
AFRIKAANS IS GROOT WORD AANGEBIED SAAM MET SARIE, RAPPORT EN DIE HOOFBORG PICK ‘N PAY
* Lees die volledige onderhoude met al dié sangers in die Oktober-uitgawe van SARIE, vanaf Maandag 17 September 2012 op straat. Subscribe to our newsletter
Wel Steve en Juanita bly maar my gunstelinge en dan kom Theuns Jordaan en Dozi
Nee wat Theuns en Juanita is heel bo, maar ek moet se ons het darem baie goeie Afrikaanse
Fantastiese talent wat ons tans in Suid-Afirka het!